google/wiki40b huggingface dataset:
Gelfand-Tsetlin system

Gelfand–Tsetlin systemet (også skrevet Gelfand–Zeitlin system, Gelfand–Zetlin system, Gelfand–Cetlin system) er et integrerbart system med konjugerte klasser av Hermitiske matriser. De ble introdusert av Guillemin og Sternberg, og navngitt etter Gelfand–Tsetlin basisen. De er et tidlig eksempel på kanonisk basis, som ble introdusert av I. M. Gelfand og M. L. Tsetlin i 1950-årene. Kostant og Wallach gav en kompleks versjon av slike integrerbare systemer.
Toten skolehjem

Toten skolehjem ble opprettet på Sletner gård i Eidsberg kommune i 1900 under navnet Sletner skolehjem. Da hjemmet ble flyttet til Øvre Rogneby gård på Østre Toten i 1913, endret det navn til Toten skolehjem. I årene 1951–1977 var navnet Toten offentlige skole, i 1977–1992 Rogneby skole, og i 1992–1999 Rogneby kompetansesenter. Til 1992 fungerte skolen som en tradisjonell spesialskole. Frem til 1989 var skolen forbeholdt jenter mellom 12 – 16 år.
Tjuvenborgen

Tjuvenborgen eller Tjuvenbor'n (690 moh.) ligger i Strømsoddbygda, sør for Høgfjell i Ådalsfjellene, litt sør for Hestebrenna, i Ringerike kommune. I dette området har også Den Norske Turistforening ei hytte, Tjuenborgkoia. Den ligger like under og øst for Hestebrenna. Tjuvenborgen er et kjent landemerke på Ringerike, og er lett synlig med sin karakteristiske fasong.
Tjuvenborgen er en gammel bygdeborg. Sagnet sier den var besatt av lokale røvere en gang i tiden. Den er bratt og utilnærmelig der den ligger som ei «vorte» i terrenget. Utsikten er ikke like god som fra Hestebrenna, men allikevel et flott skue.
I forbindelse med Tjuvenborgen ligger også den såkalte røverhula, et sted der man trodde det oppholdt seg røvere i riktig gamle dager. Fra røverhula er det god utsikt, og det er stupbratt (loddrett) på yttersiden.
Blåmerket sti går fra Tjuenborgkoia og over toppunktet. På vei ned passerer stien rett ved inngangen til røverhula.
Museum Witt

Museum Witt München (MWM) er en samling av nattsommerfugler i München, Tyskland. Museet ble grunnlagt i 1980 av Thomas Witt. 
Samlingen består av 10 millioner eksemplarer fra hele verden og er dermed den største i verden.
Baskerland rundt 2009

Baskerland rundt 2009 var den 49. utgaven av Baskerland rundt. Rittet gikk over seks etapper fra 6. til 11. april 2009.
Alle de 18 Protour-lagene ble invitert, i tillegg til Contentpolis-Ampo og Cervélo TestTeam.
Spanjolen Alberto Contador vant rittet sammenlagt for andre år på rad, og tok en liten hevn på Luis León Sánchez som fratok han seieren i Paris-Nice.
Tårelerke

Utbredelse

Den forekommer i Namibia og Sør-Afrika.
Klar en klassiker

Klar en klassiker er et norsk spørreprogram om klassisk musikk som gikk på NRK Radio fra 1988 til 2015. Programmet var lagt opp slik at lytterne kunne ringe inn og delta. Programmet gikk på P2 og ble sendt søndager mellom kl 9 og 9:30. Programledere var Kjell Hillveg og Stein Eide.
I programmet ble det spilt utdrag fra tre forskjellige klassiske musikkverk. Lytterne skulle finne ut hvem som hadde komponert verkene, og det ble trukket ut tre vinnere som fikk en CD-plate i premie etter eget ønske. Som regel ble det gitt en premie i tillegg for riktige verktitler. For å hjelpe lytterne på glid gav programlederne en ledetråd over et gitt tema (komponistene hadde fødselsdag i samme måned, verkene hadde samme tema i tittelen og lignende).
Én gang pr måned ble konkurransen kalt "klar en komponist". Det spiltes da isteden eksempler fra tre verk av samme komponist av fallende vanskelighetsgrad. Det ble i dette tilfellet gitt en større premie for tre riktige verktitler.
30. april 2008 ble program nummer tusen markert med en konsert med kringkastingsorkesteret i Store studio i NRK.
Første program ble sendt den 9. oktober 1988. Siste program ble sendt 21. juni 2015.
Dancehall

Dancehall er en genre av jamaicansk musikk som oppsto på slutten av 1970-tallet. Musikken ble utviklet med navn som Yellowman, Super Cat og Barrington Levy. I utganspunktet var dancehall en mer sparsom versjon av reggae enn stilen roots som hadde doimnert store deler av 1970. På midten av 1980-tallet ble digital instrumentering mer utbredt hvilket endret lyden betraktelig. Digital dancehall (ragga) ble stadig preget av raskere rytmer.
Dancehall har fått kritikk av internasjonale organisasjoner og enkeltpersoner for sine voldelige og noen ganger homofobe tekster, selv om de lyriske temaene er mer variert enn den originale reggaen. Navnet kom av at mange av tekstene ble ansett som upassende for radio, så musikken ble nesten utelukkende spilt og utviklet på dansestedene, i en «dance hall». Roots reggae, den dominerende stilen gjennom 1970-tallet på Jamaica, hadde stivnet litt i sitt uttrykk, og dancehall, med sitt mindre høytidelige preg, appellerte mer til et yngre og mer danse- og festfokusert publikum. Rent tekstmessig ble innholdet mer løssluppent og variert, og ikke så «alvorlig» som i roots-reggaen.
Humor, sex, krig (i metaforisk betydning) og dissing av navngitte konkurrenter ble like naturlige temaer for en dancehall-artist som «repatrifiation» og lovprising av Jah hadde vært for roots-sangerne.

Historie

Dancehall har opprinnelse fra jamaicanske dansesteder, hvor de populære jamaicanske opptakene ble spilt på lokale lydanlegg. Det startet på slutten av 1940-tallet indre sentrum av Kingston, Jamaica som ikke kunne delta i danser "uptown" . Sosiale og politiske endringer i slutten av 1970-tallet ble reflektert i skifte bort fra de mer internasjonalt orienterte Roots reggae mot en stil rettet mer mot lokalt bruk, og i harmoni med musikk som jamaicanerne hadde hørt live av soundsystemer . I regjeringen hadde Michael Manley 's sosialistiske Peoples' National Party (PNP) blitt erstattet med Edward Seaga 's høyre vinge, Jamaica Labour Party (JLP). Temaer som sosial urettferdighet, repatriering og Rastafari bevegelsen ble tatt igjen av tekster om dans, vold og seksualitet.

Artister

Store navn innen samtidig dancehall er blant andre Shaggy, Elephant Man, Beenie Man, Vybz Kartel, Busy Signal Sean Paul, gruppen T.O.K, Lady Saw, Turbulence, Sizzla, Shenseea, Konshens og mange flere. Den danske dancehall-scenen tegnes primært av Bikstok Røgsystem og Rubadub Sundays Crew. I Norge har blant andre Trouble Tone, Raggabalder Riddim Rebels, Sju fjell bergsystem, Jah Ark Manifest, Lambsbread soundsystem, Austad Platesnurreri og artistene Fabulous G, Jabaman, Nico D og Admiral P bidratt.
I Sverige finnes det betraktelig flere soundsystemer og artister, og også flere kvinner bla. artisten Etzia.
I Danmark har artisten Natasja høstet internasjonal suksess og banet vei for artister som Klumben, Raske Penge og Kaka.
Pseudolontha

Utbredelse

Gruppen er utbredt i Asia.
Rennesøy skole

Rennesøy skole er en ungdomsskole i Rennesøy kommune i Rogaland. I skoleåret 2012/2013 har skolen 328 elever.
Nåværende rektor (2012) er Vigdis Rognøy Fossåskaret. Skolen har 42 ansatte. (2012/2013)
Skolen har per skoleåret 2012/2013 190 skoledager
Pachydissus

Utseende

Middelsstore, slanke, brune trebukker. Antennene er lengre enn kroppen hos hannene, omtrent så lange som kroppen hos hunnene. Pronotum har rundede sider, noe knudrete eller tverr-rynket. Dekkvingene er litt tilsmalnende bakover.

Utbredelse

Slekten er vidt utbredt i tropiske områder av den Gamle verden: Afrika, Sørøst-Asia og Australia.
Ostefat

Ostefat er et fat til servering av ost. På 1700- og 1800-tallet var det brukt ostefat av tre. Det var gjerne dreide, runde fat med stett, men det var også brukt runde eller kvadratiske trefat med fire føtter. I annen halvdel av 1800-tallet ble det mer vanlig med ostefat eller osteasjetter av porselen eller steintøy. Disse er gjerne kvadratiske og har ofte avskårne eller avrundede hjørner.
Benzen

Substituerte benzenforbindelser

Mange viktige kjemikalier er derivert fra benzen ved at et eller flere av hydrogenatomene er byttet ut med en funksjonell gruppe. Eksempler på enkle forbindeler er toluen, fenol og anilin, som har henholdsvis en metyl- (CH₃), hydroksyl- (OH) og amingruppe (NH₂). Ved å binde sammen to benzenringer dannes det bifenyler (C₆H₅-C₆H₅). Hvis to benzenringer settes inntil hverandre kalles strukturen naftalen. 
Byttes et karbonatom ut med nitrogen dannes en forbindelse som heter pyridin (C₅H₅N), mens utskifting av to karbonatom gir forbindelsene pyridazin, pyrimidin og pyrazin.

Bruk

I dag benyttes benzen i all hovedsak som et utgangsstoff for å syntetisere andre kjemikalier. De vanligste produktene er etylbenzen, styren, fenol og sykloheksan. 
I vanlige kjemilaboratorier benyttes ofte toluen istedenfor benzen siden løsningsmiddelegenskapene er ganske like, mens toluen er mindre giftig.
DataPower Learning

Historie

DataPower Learning ble etablert 1996 som et utspring fra DataPower (etablert 1985). E-læring var da som bransje ennå i sin spede begynnelse, og selskapet er således blant de med lengst erfaring innen dette feltet.
DataPower Learning lanserte i 1999 e-læringsplattformen ”DataPower Learning Online”. Dette var blant de første rene internettløsninger av sitt slag og mottok anerkjennelse som ”Årets Internettprodukt 2000” av bladet Kapital Data (se bilde). I år 2008 lanserte DataPower Learning en åpen handelsløsning på internett for kjøp og automatisert tilgang til kommersielle e-læringskurs.
DataPower Learning har distribuert e-læringskurs på til sammen 16 språk til brukere i flere land (Norge, Sverige, Danmark, Finland, England, Nederland, Frankrike, Spania, Italia, Portugal, Brasil, Polen, Tsjekkia, Thailand, Sør-Korea, Japan, Kina, Singapore).
Bournemouth

Historie

Bournemouth er en ung by. Ved begynnelsen det 19. århundre eksisterte den knapt; da den pensjonerte offiseren Lewis Tregonwell besøkte stedet i 1810 fant han bare en bro over en liten bekk og et vertshus på det stedet som nå er byens sentrum. Tregonwell kjøpte en stor eiendom og bygde et hjem for seg selv og sin kone; huset er nå Royal Exeter Hotel. 
Mot midten av det 19. århundre begynte turismen å gjøre seg gjeldende. De tilreisende var både rike turister som ville ha klimaforandring, og syke som hadde blitt anbefalt frisk sjøluft. I 1860-årene ble Central Gardens anlagt.
Mot slutten av det 19. århundre avtok strømmen av syke som søkte lindring i den friske luften, men samtidig økte den vanlige turismen. Dermed kom en stadig mer intensiv byggeaktivitet, og befolkningstallet økte voldsomt.
IPodLinux

iPodLinux er en Linuxdistribusjon som er basert på μClinux og som er spesielt konstruert for å kjøre på iPod fra Apple Inc. Linuxdistribusjonen benytter det grafiske brukergrensesnittet Podzilla.
Siste versjon er 2.3 fra 7. januar 2007. I 2009 ble utviklingen av systemet inaktiv, og dets hjemmeside oppdateres ikke lenger.
Helen Jepson

Filmroller slo ikke an

Jepsons forsøk på å flytte til Hollywood var mislykket, selv om det ville ha ført til et bredere publikum. Hennes eneste filmrolle var i den mindre vellykkede film fra 1938, The Goldwyn Follies, hvor hun sang "Brindisi" fra Verdis La Traviata, Enrico Tosellis "La Serenata", Gershwins' "Love Walked In", og "Sempre Libera". Paramount tilbød ytterligere roller, men filmet opera slo aldri til. Avtalen ble aldri fruktbar.

Personlig liv

Jepson og George Poselle ble skilt og hun giftet seg på nytt, med Walter Dellera, sønn av Ricardo Dellera dirigent Metropolitan Opera. Jepson ble da bosatt i Closter, hvor hun gav musikktimer i et studio i sitt hjem New Jersey. hvor hun ga musikkundervisning i sitt hjem. Hun og Walter fikk en sønn, Ricardo (Rick) Dellera som døde i 2006.
Senere i livet studerte Jepson ved Seton Hall University og fikk universitetsgrad i logopedi. Hun arbeidet ved en skole i Monmouth County, New Jersey som logoped for barn. Da hun pensjonerte seg, flyttet hun og Walter til Bradenton, Florida, hvor hun var meget aktiv i Bradenton Opera Guild.
Fønix (tidsskrift)

Fønix er et teologisk tidsskrift som bringer innlegg som beskjeftiger seg med teologi og humaniora og i tillegg spenningsfeltet imellom disse to.
Tidsskriftet fremhever at det bringer artikler «… gjerne med vitenskapelig grunn under føttene, men uten det vitenskapelige apparatet.» Det er knyttet til Det Teologiske  Fakultet ved Københavns Universitet og utgis med støtte fra Kulturministeriets tidsskriftsstøtte.
Det første nummeret av Fønix kom ut i 1976 med disse teologene som redaktører: Leif Grane, Bent Hahn, Jørgen I. Jensen, Ole Jensen og Niels Thomsen.
Meukow

Meukow er et konjakkhus. 
De er kjent for å inneha mye svært gammel konjakk av høy kvalitet.

Historie

Den russiske tsar Alexander II sendte i 1862 de to tyske brødrene Auguste-Christophe og Gustave Meukow til Cognacregionen for å velge ut konjakk til tsaren, samt å sikre tilgangen til konjakk. 
Brødrene likte seg godt i regionen, og fikk gode kontakter her, og 1. august 1862 etablerte de konjakkhuset Meukow sammen Charles Levoire. Eksporten gikk hovedsakelig til Russland og Norden. I 1880 ble også engelskmannen Thomas Shepherd partner. 
Sent på 1800-tallet ble huset overtatt av Gustave Kleabish huset. Han var av tysk opprinnelse, noe som førte til at eiendommen ble beslaglagt da 1. verdenskrig brøt ut. Etter krigen overtok Shepherd igjen konjakkhuset. 
På 1970-tallet slet store deler av konjakkbransjen med synkende salg, og mange små aktører ble kjøpt opp av større. Dette skjedde også med Meukow, som ble kjøpt opp av CCG (Compagnie Commerciale de Guyenne), som også har kjøpt opp flere andre mindre konjakkhus. Meukow fikk lov å drive som de hadde gjort tidligere, og under samme navn. CCG var stiftet av Michel Coste, tidligere direktør hos Otard. En følge av dette oppkjøpet var bruken av en svart panter, som den dag i dag preger flaskene fra Meukow. Meukow ble også i stor grad flaggskipet til CCG, på grunn av sin styrke innen gamle konjakker av høy kvalitet. 
I 1989 solgte Meukow en flaske konjakk fra revolusjonsåret 1789 for FRF 100.000.
Jean-Antoine Chaptal

Biografi

Chaptal studerte medisin i Montpellier til 1777 og flyttet senere til Paris for å studere kjemi. 
Han er først og fremst kjent for sin industrielle anvendelse av kjemi, særlig i forbedringen av produksjonen av saltsyre (HCl). Han fant også opp en metode for å øke alkoholinnholdet i vin.
Copa América 1975

Gruppespill

I den innledende runda var laga fordelt på tre grupper à tre lag.
Ternate (Cavite)

Ternate (Bayan ng Ternate, Municipio de Bahra, Municipality of Ternate) er en kommune i Filippinene. Kommunen ligger på øya Luzon, og tilhører provinsen Cavite. Folkmengden er på 19 297 innbyggere.
Småbyen het aller først Gilolo lokalt, ble kalt Barra de Maragondon på spansk (eller Bahra de Maragondon), før den fikk navnet Bahra og så Ternate.

Barangayer

Ternate er inndelt i 10 barangayer: Poblacion I (Barangay I), Poblacion II (Barangay II), Bucana, Poblacion III (Barangay III), San Jose, San Juan I, Sapang I, Poblacion I A, San Juan II, Sapang II.

Historie

For å forstå byens historie må man egentlig begynne ganske langt borte fra den, til Molukkene øst i Indonesia. Derfra har man merdicaene (også skrevet mardica eller mardika), som var katolske innfødte fra øyene Ternate og Tidore i Molukkene; konvertitter under det portugisiske herrevelde der, og der det virket misjonærer fra jesuittordenen. 
 
Disse øyene ble senere erobret for en periode av spanjolene. I 1663 måtte den spanske garnisonen på Ternate trekkes ut; den skulle settes inn i forsvaret av Manila som man fryktet kunne bli angrepet og inntatt av den kinesiske piraten Koxinga. Faren for dette ble ansett som overhengende. (Spanjolene oppgav dermed Molukkene, og deres rivaler nederlanderne rykket inn der.) 
En god del merdikaer meldte seg som frivillige. De ble med til de filippinske øyer, og den spanske generalguvernøren der plasserte dem i Bagumbayan (nå tilsvarende Ermita, sentralt i Manila), som forsterkninger. 
Koxingas angrep på Manila ble det forsåvidt ikke noe av, for han ble malariasyk og døde, 39 år gammel. 
Mange, kanskje mesteparten, av disse merdikaer ble etterhvert bosatt på en sandtange nær utløpet av en elv (det er dette som ble til Ternate), og i Tanza i Cavite (begge steder nå en provins rett sørvest for Manila. Det navn de selv gav sin lille førstnevnte bebyggelse var Gilolo, etter et treslag der som de kjente igjen fra hjemtraktene på Molukkene. 
Merdicaene ble med tiden integrert i den lokale kystbefolkning i nevnte områder av Cavite, sør for Manilabukten. Men deres viktigste landsby, etterhvert ganske folkerik, fikk navnet Ternate etter øya Ternate opå Molukkene. Deres etterkommere bruker fortsatt det spanske kreolspråk (med innflytelse fra blant annet portugisisk og fra papuanske språk), et språk som kalles ternateño chabacano, eller bahra som de selv kaller det.
Katarina Sunesdatter

Katarina Sunesdatter, født omkring 1215, siste gang nevnt i live 1251, død før februar 1253, var dronning av Sverige, gift med Erik Eriksson den lespete og halte.

Biografi

Katarina var datter av Sune Folkesson og Helena Sverkersdatter (datter av kong Sverker den yngre). I 1244 giftet hun seg med kong Erik, men de fikk ingen barn.
Som de fleste samtidige, rike kvinner, interesserte Katarina seg også sterkt for kristendommen og hun donerte mange penger til klostre og kirker. Da kong Erik døde i 1250, dro den unge enke seg tilbake til cistercienserordenens nonnekloster Gudhjem i Västergötland. Hertil testamenterte hun hele sin formue i penger, mark og løsøre. Hun eide byen Söderköping og deler av Nyköping, og hun hadde gods i Västergötland, Småland, Sörmland og på Sjælland.
To år etter sin mann, døde hun i klosteret. Hun fikk en gravkiste, en tumba, av finkornet sandsten, inspireret av franske kongelige graver. På lokket ligger en bekronet skulptur som forestiller dronningen ventende på den ytterste dagen. Kisten finnes i dag på Historiska museet i Stockholm, og i Gudhems ruiners vestparti kan man se en støpt kopi fra 1964. Det finnes også en kopi i klostermuseet sammen med dronningens testamente med alle segl.
Mount Liamuiga

Mount Liamuiga er det høyeste fjellet i landet Saint Kitts og Nevis. Toppen er 1 156 meter over havet. Fjellet er av vulkansk opprinnelse. Siste større utbrudd fant sted for mindre enn 2000 år siden, men rapporter om utbrudd i 1692 og 1843 anses som usikre. Krateret har fumaroler.
Xirong

Xirong (kinesisk: 西戎, pinyin: Xīróng, Wade-Giles: Hsi-jung, ordrett de vestlige krigerske folk) eller Rong var navnet på ulike folkeslag som oppholdt seg primært i og omkring ytterkantene av det gamle Kina. De er kjent allerede under Shangdynastiet (1765–1122 f.Kr.). De var vesentlig vest for den senere staten Zhou (i det moderne Gansu) fra Zhou-dynastiet (1046 – 221 f.Kr.) og fremover. De er nevnt i enkelte eldre kinesiske tekster som et folk som muligens var beslektet med den kinesiske sivilisasjon.
Rådhuspladsen (København)

Rådhuspladsen eller Raadhuspladsen er en sentralt beliggende plass i København ved byens rådhus. Ved torgets nordre ende begynner Strøget. Ved den sørlige enden av plassen starter Vesterbrogade, og et par hundre meter sørover langs denne gaten ligger Københavns Hovedbanegård, byens sentralstasjon.

Bakgrunn

Plassen ble anlagt der Halmtorvet tidligere lå. Før vollenes fall i 1850-årene hadde dette torget ligget like innenfor Vesterport. En milepæl markerer portens omtrentlige plassering. I dag er plassen et av de mest trafikkerte stedene i hovedstaden, Takene på husene rundt plassen har Københavns – og Danmarks – største oppbud av neonlysreklamer; på Industriens Hus er det meste av fasaden dekket av reklamer for Dansk Industris medlemsvirksomheter. Den første lysreklamen på Rådhuspladsen ble montert i 1931.
Plassen med rådhuset bærer tydelig preg av inspirasjon fra italienske byers plasser, især torget og rådhuset i Siena. Men også Piccadilly Circus i London og Times Square i New York har samme funksjon – å være byens midtpunkt og møteplass.

Dagens bruk

På Rådhuspladsen holdes det ofte store arrangementer slik som konserter, utstillinger og visning av fotballkamper på storskjerm. Plassen benyttes jevnlig ved festlige anledninger slik som Copenhagen Gay Pride og nyttårsaften. 
Rådhuspladsen brukes også til demonstrasjoner.
Planetarisk tåke

En planetarisk tåke er et astronomisk objekt som oppstår i siste fase av levetiden til middels tunge stjerner. Den består av skall av lysende gass og plasma som støtes ut fra stjernens ytre lag i en eller flere omganger. Planetariske tåker er relativt kortvarige fenomener i astronomisk forstand: levetiden er sjelden over noen titusen år. Det er observert omkring 1500 slike tåker i Melkeveien, men man regner med at det er rundt 10 000 totalt. Fenomenet er ikke knyttet til dannelsen av planeter og navnet skyldes en overfladisk likhet med store gassplaneter.
Tåken oppstår i siste fase av levetiden til stjerner med mindre enn 2–3 solmasser, etter at kjernens hydrogenbrensel er brukt opp. I denne fasen vil reaksjonstrykket i kjernen synke og kjernen trykkes sammen av den omkringliggende materien. Ved dette øker kjernens densitet og temperatur (til mer enn 100 millioner kelvin). Dette blåser opp stjernen til en rød kjempestjerne og tillater at hydrogen i et skall utenfor kjernen kan fusjonere. Etter hvert samler det seg «heliumslagg» i dette området, og reaksjonsraten faller og de ytre områdene kjølner og trekker seg sammen. Nå vil kjernen trykkes videre sammen og temperaturen øke ytterligere. Heliumet er sterkt komprimert, og forsinker heliumfusjon i å starte. Når denne først kommer i gang vil reaksjonstrykket redusere komprimeringen og raskt øke reaksjonsraten. Man får da et såkalt heliumblink som produserer tyngre atomer som karbon. Samtidig kastes en del av materialet utenfor dette skallet utover og danner et plasmaskall som beveger seg utover med en hastighet på noen tusen kilometer i timen.
Dersom det er tilstrekkelig materiale igjen utenfor kjernen kan en ny hydrogenforbrenning starte, etterfulgt av et nytt heliumblink som kaster av et nytt skall. Dette kan foregå flere ganger avhengig av stjernens opprinnelige masse, over en periode på noen få år. Til slutt er bare kjernen igjen, i form av en hvit dverg som sakte avkjøles uten nye fusjonsreaksjoner. De indre lagene av stjernen som nå avdekkes har høy temperatur og avgir ultrafiolett lys. Plasmaet som slynges ut belyses av denne strålingen og vil derfor ioniseres og lyse opp. På grunn av eksplosjonen, rotasjon, solvind og magnetiske felter dannes kompliserte strukturer. Noen år senere observeres tåken som bølgefronter eller ovaler rundt en hvit dvergstjerne.
Prosessen er viktig for metallisitet i universet ved at tyngre grunnstoffer enn hydrogen og helium sendes ut. Disse kan inngå i nye generasjoner stjerner og planeter. I tillegg til karbon kan nukleosyntesen også produsere oksygen, nitrogen og kalsium. Tyngre grunnstoffer dannes ikke i denne prosessen og krever en supernovaeksplosjon.
Salon international de l'automobile de Genève

Salon international de l'automobile de Genève er en årlig bilmesse som avholdes i mars måned i den sveitsiske by Genève. Bilmessen avholdes i Palexpo, et konferansesenter beliggende like ved Genève internasjonale lufthavn. Bilmessen organiseres av organisasjonen «Internationale des Constructeurs d'Automobiles» (Bilkonstruktørernes internasjonale organisasjon), og anses for å være en viktig internasjonal bilmesse.
Messen ble avholdt for første gang i 1905.
St. Andreaslogen Oppland

St. Andreaslogen Oppland er en St. Andreasloge (St. Andreasloge nr. 17) i Den Norske Frimurerorden som ble innviet den 22. november 2001 i Gjøvik. Logen ble umiddelbart lagt under Den Norske Store Landsloge.
Logens valgspråk er Premium Laboris (Arbeidets Lønn).
Lillehammer St. Andreas Broderforening ble opprettet i Lillehammer den 3. desember 1988. Broderforeningen opphørte ved logens innvielse.
Trichagnia

Levevis

Disse billene har larver som lever i død ved av løvtrær, ofte like under barken.

Utbredelse

Arten er utbredt i India.
Årets styreleder – Chair of the Year

Årets styreleder (Chair of the Year) er en privat pris som deles ut årlig til styreledere i Norden. Prisen deles ut for arbeidet i ett spesifikt selskap. De nominerte finnes ved gjennomgang av selskapsdata som vurderes mot 13 kriterier, en jury og ved utsendelse av spørreskjemaer til styremedlemmer. Rettighetshaver til begrepene er Styreinformasjon AS, Oslo.